Det italienske landslaget hadde en hard oppkjøring innen VM. Flere av de viktigste spillerne måtte melde forfall på grunn av skader, blant andre Diego Kostner, Giovanni Morini, Marco Insam, Joachim Ramoser, Domenic Alberga, Ivan Tauferer og Luca Zanatta. Situasjonen ble ytterligere forverret da laget ble hardt rammet av et COVID-19-smitteutbrudd i troppen på tross av et strengt smittevernsregime. I alt ble 15 spillere og trenere smittet, blant annet landslagstrener Greg Ireland og assistenttrener Riku-Petteri Lehtonen. Spillere som målvakten Andreas Bernard og løperne Tommaso Traversa, Michele Marchetti og Matthias Mantinger måtte melde forfall på grunn av COVID-19.